 Isagoo ka hadlaya warbixinta ay guddigaasi soo diyaariyeen, wuxuu wasiir Cadami yidhi Wax walba oo dhaca waxay ku dhacaan qadar ALLEH, waana wax uu ALLE qoray, Ciidamaduna iskumay dilin sida hawlo dhul iyo wax la mid ah, ee dilalkaas Saraakiisha ee dhacay waxay ahaayeen maqaadiir iyo wax qoran, Guddi khubaro ah ayaa loo xilsaaray, Guddidaasi baadhitaano badan ayey sameeyeen, oo ay Askarta ku sameeyeen, baadhitaanadaasna muddo ayey wadeen weyna soo dhamaystireen, anigana qoraalkii baadhitaanku wuu i soo gaadhay, Madaxweynahana waa loo gudinayana, wixii isbedel ah ee lagu sameyn karana waa lagu sameyn doonaa, dhawaan waanu soo bandhigi doonaa natiijada iyo nuxurka qoraalkan oo rasmiya,si looga sii feejignaado, loogana hor tago xalna loogu helo waxyaabaha keenay dilka Saraakiisha, waxa aanu kula talinayaa Askarta iyo Saraakiisha in wixii khilaaf dhalin kara inay ka dheeraadaan. 